Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 208

9. évfolyam Évi óraszám: 111 óra Belépő tevékenységformák Feladattal vezetett, önállóan végrehajtott megfigyelési feladatok elvégzése laboratóriumi, természetes és termelési környezetben, valamint tárgyak, minták, nyomtatott, elektronikus és más ismeretforrások felhasználásával. A mezőgazdasági és élelmiszer-ipari munkaműveletek kipróbálása tanműhelyekben, tangazdaságokban, munkatapasztalatok szerzése, munkafolyamatok önálló elvégzése, új tevékenységek végrehajtása, kipróbálása leírások, utasítások alapján, törekvés a szabályok pontos betartására. Jegyzőkönyvek, beszámolók készítése és beadása. Előzetes felkészülés a gyakorlati foglalkozásokra. 2001/28/II. szám Az alkalmazott mérő- és vizsgálóeszközök, eljárások megismerése bemutatás alapján. Mintavétel végrehajtása, a célnak megfelelő eszközök kiválasztása. A mérési eljárások megfigyelése, összevetése a szabványokkal. Mennyiségi számítások végzése receptúrák alapján. Műveletek kipróbálása különböző paraméterek mellett. A mért, számított adatok elemzése és értékelése, összehasonlítása. Témakörök Tartalmak Gazdaságok és üzemek látogatása Látogatandó területek: — múzeumok, ipartörténeti, néprajzi gyűjtemények, — szántóföldi növénytermesztés, ültetvények, — állattartó telep, halászati üzem, — zöldség- és virágkertészet, — erdészet, vadgazdálkodás, — egyes élelmiszer-ipari ágazatok, — tanműhelyek, tangazdaságok látogatása. Biológiai gyakorlatok Növényismeret a terepen. Minták gyűjtése, preparátumok készítése. Kész preparátumok vizsgálata. Mikroszkóp használata. Ételkészítési gyakorlatok Az ételkészítés története, ősi ételek és ételkészítési módok. Zöldségek feldolgozása, főzelékek készítése. Gabonaételek, tésztafélék készítése. A hús, tejtermékek, tojás felhasználása. Sütemények készítése. Italok készítése. Háztartási tartósító eljárások. Konyhai eszközök, gépek. Mérési, számítási feladatok. Fizikai mennyiségek mérése Térfogat, tömeg, súly, sűrűség fogalma, mértékegységek. Tárgyak méretének, alakjának, egyes mechanikai tulajdonságainak meghatározása. A hőfok mérése, fogalma. Általános laboratóriumi ismeretek Munkaszabályok. Baleset-megelőzés, baleset-elhárítás, elsősegélynyújtás. Legfontosabb laboratóriumi munkaeszközök. Laboratóriumi alapműveletek Oldatok készítése, kristályosítás, átkristályosítás, anyagtisztítás. Lecsapás, szűrés, desztillálás. A továbbhaladás feltételei A tanulók adott szempontok szerinti figyeljenek meg tényeket, jelenségeket, folyamatokat, értsenek meg összefüggéseket, értékeljék, elemezzék tapasztalataikat, azonosítsanak tanult fogalmakat. Ismerjenek fel az egyes mezőgazdasági és élelmiszer-ipari szakmákban látott műveleteket, tudják azokat összerendelni termékekkel, eljárásokkal. Készítsenek a laboratóriumi gyakorlatokról jegyzőkönyvet, az üzemlátogatásokról, más tapasztalataikról megadott szempontok alapján beszámolót. Munkaműveletek, munkahelyzetek kipróbálása során alkalmazkodjanak az adott terület rendjéhez, fogadják el és maradéktalanul tartsák be a látogatott helyszínre vonatkozó magatartási szabályokat. Részben önállóan is végezzenek el produktív gyakorlati tevékenységeket, eközben helyesen használják az eszközöket, tartsák be a műveleti utasításokat. Tudják ismertetni a gyakorlatban alkalmazott legalapvetőbb elméleti ismereteket. Helyes eredményre jussanak számítási feladataik során, vessék össze eredményeiket a tényekkel. 2001/28/II. szám

Source: https://magyarkozlony.hu/hivatalos-lapok/23bf0639713635e14cc8aa43db6829088ce85135/dokumentumok/d5277dcda9bcd0a068fba784edf69f31f8306729/letoltes